Analizuojamu laikotarpiu, palyginti su 2018 m. tuo pačiu laikotarpiu, Lietuvos įmonėse avių buvo paskersta 15,44 proc. daugiau (iš viso 6,526 tūkst. vnt.). Iš to skaičiaus 77,12 proc. avių Lietuvos skerdyklose buvo paskerstos grąžintinais pagrindais. Šiuo laikotarpiu padidėjo tiek ėriukų (iki 12 mėn. amžiaus), tiek ir avių (vyresnių kaip 12 mėn.) skerdimai, atitinkamai 19,39 proc. (iki 2,229 tūkst. vnt.) ir 13,50 proc. (iki 4,297 tūkst. vnt.). Daugiausia Lietuvoje paskerdžiama avių vyresnių kaip 12 mėn. – jų skerdimai 2019 m. sausio–spalio mėn. sudarė 65,84 proc. nuo visų avių skerdimų skaičiaus. Analizuojamu laikotarpiu avienos skerdenų gamyba, palyginti su 2018 m. sausio–spalio mėn., padidėjo 15,31 proc. ir sudarė 123,858 t.

2019 m. sausio–spalio mėn. vidutinė supirktų avių kaina sudarė 435,57 EUR/100 kg (skerdenų svorio) – 4,13 proc. mažesnė kaina nei prieš metus ir 141,95 EUR/100 kg (gyvojo svorio) – 9,63 proc. didesnė kaina nei 2018 m. analogišku laikotarpiu.

Šaltiniai: ŽŪIKVC (LŽŪMPRIS)
Parengė J. Žukauskaitė, tel. (8 37) 39 78 06